
Butlletí de la Trobada 
Alternativa de Nou 
Barris. 
N2 3 



Nou Barris 
en M arxa 




El Casal 3 voltes rebel torna a obrir. Cada Dissabte de 18h a lh. C) Argullós, 103. |V| gjq 2009 



La Trobada porta el Debat de Bolonya a Nou Barris. 

Amb la idea de portar la política al carrer i per a fer-la popular i participativa, la Trobada 
Alternativa de Nou Barris va organitzar, el passat dissabte 14 de març al matí, la seva segona 
Àgora, un espai de debat públic a Nou Barris, a la M arquesina de la Via J úlia 

La temàtica a debatre en aquesta ocasió va ser l' ensenyament, a partir de l' aplicació de la LEC 
(Llei d' ensenyament de Catalunya) a I' àmbit de la secundària i de l'anomenat Pla Bolonya a 
l'ensenyament superior. La Trobada va convidar a participar en I' acte a una representant del 
sindicat d' ensenyament USTAC, a Consol Casal, professora de I' IES Sant Andreu, i a Isabel 
Benítez, estudiant de la UAB expedientada per la seva lluita contra Bolonya. 

La representant d' USTEC va qualificar la LEC com una llei que pretén acabar amb 
l'ensenyament públic i va explicar-ne alguna de les conseqüències que suposarà la seva 
aplicació: entrada d' empreses privades en la gestió dels centres, externalització de serveis de 
les escoles a mans privades, atorgament de més poder a la direcció dels centres en detriment 
d' òrgans col·lectius om el Consell Escolar. En definitiva, privatitzar I' ensenyament públic de 
manera que es prioritzi la rendabilitat econòmica per sobre de les condiciosn pedagògiques. 
Pel que fa a les condicions laborals del professorat, la LEC suposa la desregularització total de 
les condicions de treball i la flexibilització de les destinacions definitives al centre, dels horaris i 
dels salaris. La LEC permetrà que les direccions puguin seleccionar tot el professorat i 
determinar la seva mobilitat geogràfica i funcional dins i fora del centre, i a més, també 
individualitzarà les condicions laborals en detriment de la negociació col·lectiva. La LEC 
introduirà també l'avaluació dels centres segons els resultats escolars, originant la creació d'un 
rànquing de centres, amb la conseqüència de que els centres amb millors resultats rebran més 
subvencions, fomentant la competitivitat i desigualtat entre els centres. 

Per la seva part, Consol Casal va denunciar la intenció per part de la Generalitat d' eliminar 
l'ensenyament nocturn a secundària, privant d' aquesta manera a molts treballadors de poder 
reemprendre els estudis secundaris que només poden fer per la tarda. 

Isabel Benítez, va exposar que I' anomenat Pla Bolonya també suposarà I' entrada d' empreses 
privades a les universitat púlbiques, mercantilitzant així un servei públic com és I' educació. A 
més, l' aplicació obligatòria de l' anomenada avaluació continuada, suposarà un volum de feina 
per als i les estudiants que farà molt difícil compatibilitzar treball i estudis. D' altra banda, la 
conversió dels segons cicles en postgraus (equivalents als estudis doctorals a efectes de preu 
de matrícula) deixarà sense accés a beca als estudis de postgrau, obrint així un negoci per als 
bancs que oferiran préstecs a retornar un cop acabats els estudis, enlloc de beques públiques 
com fins ara. És a dir, elitització de l' ensenyament i endeutament dels estudiants per a major 
benefici de la banca. 

Les massives mobilitzacions contra el Pla Bolonya protagonitzades pels els i les catalanes al 
mes de març, van assolir un gran protagonisme mediàtic gràcies a les brutals càrrgeues dels 
Mossos d' Esquadra durant el desallotjament del rectorat de la Ub i en les manifestacions de 
protesta posteriors. El resultat va ser de desenes de nois i noies ferits i detinguts, periodistes 

atonyinats una gran polseguera política pel paper jugat per la Conselleria d' Interior dirigida 
per Joan Saura. El més important, però, és que la repressió contra el moviment estudiantil no 
ha frenat la seva lluita, sinó al contrari, la setmana següent al desallotjament de la UB més de 
20.000 persones segons els organitzadors es van manifestar pel centre de Barcelona sota el 
lema "Bolonya s' aplica a cops de porra".estudiants 

Des de la Trobada Alternativa de Nou Barris donem tot el nostre suport a a la lluita que 
docents i estudiants estan duent a terme en defensa de I' ensenyament públic, 

i animem als veïns i veïnes de Nou Barris a participar en les mobilitzacions en defensa d' una 
educació de qualitat per al nostre jovent. 





à 



Una mostra de la Brutalitat policial a les càrregues en contra dels estudiants 

Prou Agressions Feixistes a Nou Barris!!! 



S^IF ESTACO 
EST 




Cartell de la mani antifeixista a 9barris 



El passat 2 de març, a les 15h, una noia de 15 
anys va ser agredida al nostre barri per uns 
Skinhead d'extrema dreta. Els agressors 
tenien uns 30 anys aproximadament i, pel fet 
de que la noia no compartís les seves idees, li 
varen clavar una pallissa. Una gran mostra de 
la llibertat d'expressió que corre avui dia, al 
segle XXI, pels nostres carrers. Però no és 
l'única, fa temps que arriben veus sobre un 
grup de caps rapats que comença a moure's 
pel nostre barri creient-se que és seu. En poc 
més d'un mes hi ha hagut tres agressions 
més, que nosaltres coneguem, per part 
d'aquest gent, però, i les que no? 

La gent del barri no ens podem quedar de 
braços creuats, ja n'estem farts de que se'ns 
ignori i no se'ns faci cas! Així que poc més 
d'una setmana després de l'agressió es va 
organitzar una manifestació sota el lema 
"Prou Agressions Feixistes a Nou Barris!", des 
de la Plaça Virrei Amat, fins a la Seu del 
Districte, on es va llegir el manifest, i cap a 
casa! La manifestació va ser tranquil·la i 
pacífica... I es podia dir que érem força gent! 
La gent del barri, vol passejar tranquil·la pel 
carrer! 

8 de Marca Nou Barris. 

Durant el passat 8 de març, dia de la Dona Treballadora, els carrers de Nou Barris van acollir diversos 
actes on es va denunciar la situació discriminatòria que encara avui dia pateixen les dones per motiu 
del seu gènere. 

Tres dies abans, el dimecres 5 de març, al centre cívic Ton i Guida es va fer un berenar-teatre a càrrec 
de la companyia Forn de Pa. Aquest grup va plantejar una forma de teatre participatiu on el públic era 
convidat a participar en I' obra, fent-lo intervindre en situacions en què les dones pateixen algun tipus 
de discriminació i demanant-li que el seu personatge reaccionés com ho faria ella o ell a la vida real. 

El dia següent, el divendres 6 de març, el Pla Comunitari de Verdum, el Pla Comunitari de Roquetes i 
diverses entitats d' aquests barris van organitzar una jornada a les pistes de Via Favència sota el lema 
"NO DONA IGUAL". 

Durant tota la tarda es van fer activitats, sobretot dirigides a noies adolescents, per a què 
"prenguessin" per un dia un espai com les pistes de Via Favència normalment utilitzat només per nois. 
Amb aquesta idea es van fer diverses activitats esportives on les noies dels instituts del barri van ser 
les protagonistes. 

Un altre dels actes va ser una gimcana organitzada pel col·lectiu Candela de la Guineueta. Durant la 
gimcana, a través de diferents proves on les participants havien d' afrontar situacions de la vida real, 
es pretenia qüestionar els rols sexistes que el patriarcat imposa en les relacions de parella. 

També es va fer un taller d' autodefensa on es van ensenyar algunes tècniques bàsiques de defensa 
personal en cas d' agressió. Per culminar la jornada, es va fer una mostra de balls i espectacles fets per 
dones del barri. 

Tota la jornada va ser retransmesa en directe per Ràdio Bronka, ràdio lliure que emet des del barri de 
Roquetes. 

El diumenge 8 de març els actes van traslladar-se a la Plaça Àngel Pestana, on el col·lectiu de dones del 
barri Revueltas va organitzar, per tercer any consecutiu, una jornada lúdico-reivindicativa de caràcter 
feminista. La princesa Petúnia va presentar la jornada amb un manifest que de forma humorística 
anava mostrant exemples quotidians q ue evidenciaven el tarannà sexista de la nostra societat. 

La participació també va ser aquí un element central durant tota la jornada. Amb aquesta idea es va 
fer un videomatón a l' entrada del Casal de Barri on tothom podia expressar què significava per a ell o 
ella el 8 de març, i després de muntar el vídeo es va projectar el resultat a la sala d' actes del Casal com 
a cloenda de la jornada. 

Durant el matí, es va fer un mercat de segona mà, activitats infantils, un taller de playback per part del 
Casal de la gent Gran i un vermouth-concert amb Naranjas de la China. 

Després del dinar, va actuar el grup Teatreras Revueltas, per donar pas tot seguit a I' actuació de la 
Xaranga Xarandona, format per dones de Nou Barris. 

Durant tot el dia van ser centenars els veïns i veïnes que van participar d' una jornada que, combinant 
festa i reivindicació, pretén, com les mateixes Revueltas diuen "recordar que el camí que queda per 
recórrer per aconseguir la igualtat entre homes i dones encara és molt llarg". 

Pel que fa a la manifestació convocada al centre de Barcelona, mig miler de persones van prendre part 
en la manifestació convocada des de la Plataforma Revolucionària Antipatriarcal, sota el lema "El 
patriarcat, com el capitalisme, no se'l refunda, se'l combat". La manifestació començà a la Plaça 
Universitat i només va poder recórrer el carrer Pelai, ja que en arribar a les Rambles, un fort dispositiu 
dels M ossos va impedir que la marxa continués, i va acabar carregant contra les manifestants. 




M ural Antisexista a les pistes de raquetes 

La Trobada obre una oficina de drets socials per 
combatre la precarietat 

Què és la ODS de 9barris? 

L'Oficina de Drets Socials de 9 barris és un col·lectiu format per persones que provenen de diferents 
moviments socials i veïnals de 9barris: associacions de veïns, sindicats, etc. als quals ens uneix la idea 
crear un espai de lluita contra la precarietat laboral i social al districte. 

Per què? 

La dinàmica de precarització i vulnerabilitat generalitzada que viu la majoria de la població assalariada, 
s'ha vist agreujada en els últims mesos amb l'esclat de la crisi financera mundial. 

L'augment dels acomiadats, les retallades dels drets laborals, la congelació salarial, units al problema 
de l'habitatge fan que cada vegada més veïns ti nguem problemes per a arribar a fi de mes. 

Davant aquesta realitat, és necessari defensar-nos i per a això hem decidit crear un espai de trobada i 
cooperació entre precaris, que ajudi a sortir de l'aïllament i convertir els problemes individuals en 
problemes col·lectius i buscar solucions comunes entre tots i totes 

Es tracta d'un projecte, basat en experiències similars que ja vénen funcionant en altres barris i ciutats, 
que ens permetria construir xarxes de suport i recursos, per a aconseguir victòries concretes davant 
problemes concrets. 

Un projecte de sindicalisme social, des del territori, que ens permeti intervenir per a fer efectius els 
drets socials que se'ns neguen. 

Com? 

Contem amb eines: 
Assessoria gratuïta: 

La nostra principal eina és l'assessoria com espai d'atenció, assessorament i organització per a les 
persones que sofreixen una retallada de drets. 

• Es tracta d'un instrument pràctic per a informar, orientar i donar resposta als problemes legals 

de les persones aïllades, compartir i intercanviar experiències per a convertir-les en 
processos col·lectius d'autoorganització social, de creació d'estratègies concretes enfront 
dels abusos laborals i de l'habitatge. 

• L'assessoria aquesta a càrrec de persones amb coneixements tècnics en l'àmbit jurídic i social, 

(assessors laborals, advocats, treballadors socials) per a la resolució dels casos que atenem. 

Les nostres línies de treball estan dirigides fins al mo ment en dos eixos fonamentals: 



• Precarietat laboral 

Fomentar la lluita pels drets laborals i civils a través de la informació: M itjans jurídics, mitjans 
sindicals de defensa i lluita. Solidaritat amb les empreses en lluites i els afectats pels 
acomiadaments. 

• L'habitatge 

Lluita per l'habitatge digne, el lloguer protegit, i contra l'especulació. Suport a la campanya de 
l'assemblea de habitatge de nou barris 500x20 i a l'assemblea per l'Habitatge Digne 
organitzada per col·lectius socials de la ciutat. 



On ens trobaràs? 

Tots els Dimarts de 19 a 21h al Casal Tres Voltes Rebel (C/ Argullós, núm. 103 ). 

No ho dubtis a venir, trobaràs de forma gratuïta informació jurídica-social i un espai per a construir 

col·lectivament les eines per a defensem de la precarietat 

17 de febrer 2009 Jornada a Nou Barrris "Habitatge per a tothom" 

Si heu ajudat als banquers ara ens toca als ciutadans! 

500 habitatges al 20% del sou a Nou Barris ja!!! 

El passat dissabte 7 de febrer diverses entitats del districte organitzaren una Jornada reivindicativa i festiva en 
favor d'un Parc públic de lloguer protegit, i al temps, que els ciutadans siguin ajudats com ho han estat els 
banquers, culpables principals de la crisi. Era el primer dissabte sense vent infernal i pluja continuada. Tot i un 
fred gèlid, les ganes de lluita i festa i un poc de sol van permetre una J ornada que va cobrir sobradament totes 
les expectatives: festa, concerts, informació ciutadana, tallers, batucada, paradetes d'entitats, circ, assemblea 
al carrer i manifestació fins a les portes de l'Ajuntament de Districte. 

L'Ajuntament de Nou Barris es va negar a facilitar la tarima, cadires i un punt de llum justificant falta de 
pressupost. L'esforç va recaure doncs sobre les entitats que varen gestionar o donar suport a la jornada ( 
Llista Demanda de Lloguer Protegit , Assemblea Habitatge Digne de 9Barris , Ateneu Popular de 9Barris , Kasals 
de Joves, Circ de l'Ateneu, Associacions de Veïns, Coordinadora AMPAs de 9Barris, Trobada Alternativa , 
Bicioxxos, etc ...) i molts ciutadans anònims que varen posar el seu granet de sorra al llarg de tot el dia. No 
podem deixar de donar les gràcies al Kasal de loves de la Guineueta , als imitadors de polítics, al grup de 
música popular uruguaiana i al grup de rock Stoy keTrino que varen tancar fantàsticament el dia. 

Els objectius de la Jornada van ser: 

• obrir el debat sobre la necessitat d'un Parc públic d'habitatge de lloguer que pugui oferir 
habitatge a preu protegit a totes les franges de la població i en una quantitat que superi el 20% 
de la població. 

• Els Serveis Socials de l'Ajuntament deuen complir la seva obligació: ajudar a les famílies amb 
més problemàtiques a superar els estralls de la crisi capitalista i financera que se'ns ve a sobre i 
especialment en el tema de l'habitatge 

• Cap desnonament i execució hipotecària a causa de la crisi. Total paralització. Cap ciutadà es 
pot veure privar del dret a sostre per causa externes a la seva voluntat. 

• Discutir en una assemblea amb les entitats veïnals el Manifest que recull totes aquestes 
demandes que són de dret ciutadà i vehiculitzar-ho a l'Administració. 

• Un gest immediat de l'Ajuntament de Barcelona que posi a l'abast del barri edificis per 
començar a gestionar aquell parc públic de lloguer protegit. 

Es repartiren més de 5.000 díptics de la festa i Manifestos. Més de 300 persones van signar recolzant la 
campanya, més de 100 persones es van afegir a la Llista de demanda de lloguer protegit que suma quasi 250 
persones, 50 persones volen rebre informació, el blog 500x20 rep una mitja de 20 visites diàries, al conjunt de 
les activitats van passar prop d'un miler de persones i molta gent jove. 

L'Ajuntament de Barcelona mai ha posat interès en tenir un Parc públic. De fet al seu web no hi ha manera 
humana de trobar pisos de lloguer públics. Ara tenen més gent organitzada que sap el que vol i ho vol ... 
POCA BROMA!!! 

L'audiència pública es converteix amb un altaveu de les nostres reivindicacionsA la reunió del Districte del 
passat mes de març vàrem assistir per presentar als grups municipals dels partits el M anifest per un lloguer 
públic i protegit. Els partits van rebre el manifest però encara estem esperant resposta. 
El M anifest de Nou Barris pel lloguer es aprovat per unanimitat a l'Assemblea Anual de la FAVB Bàsicament 
el que es va aprovar va ser que els governs locals, autonòmics i estatal rescatin als ciutadans davant la crisi 
com han rescatat als banquers i els seus negocis veritables causants de l'atur i la precarietat laboral i 
immobiliària que patim les classes populars 

Amb M cDonald's i Coca-Cola creix l'obesitat infantil 



Els aliments frescs i cuinats a casa es substitueixen, cada vegada més, per aliments industrials, 
precuinats, amb conservants i additius. No esmorzar, no menjar fruita i verdura diàriament, beure 
refrescs en lloc d'aigua, i menjar llaminadures i l'anomenat menjar escombraria, perjudica la salut i 
augmenta l'obesitat. 

Una llauna de Coca-cola — o d'un altre refresc com ara les begudes per a esportistes- conté 35 g. de 
sucre, quantitat que supera per si sola la dosi mínima i no aporta cap tipus de nutrient. Aquestes 
calories buides d'elements nutritius i carregades de sucre refinat que ingerim amb els aliments 
industrials són la causa principal de l'obesitat, que, en les societats modernes creix com una epidèmia. 

L'obesitat ha arribat a dimensions d'epidèmia mundial. M il set-cents milions de persones presenten alt 
risc de desenvolupar malalties com diabetis i cardiopaties, relacionades amb l'excés de pes [1]. En la 
Unió Europea, durant la dècada dels noranta, 279.000 morts de majors de 25 anys (el 7,7% del total) 
són atribuïbles a l'excés de pes. 

A l'Estat espanyol, el 14,5% de la població adulta és obesa, i el 38,5% té sobrepès [2]. Entre la 
població infantil i juvenil (de 2 a 24 anys) els percentatges són, respectivament, del 13,9 % i del 26,3 %. 
La taxa d'obesitat dels infants entre 6 i 12 anys (16,1 %) és de les més elevades d'Europa: s'ha triplicat 
en només 10 anys i supera l'obesitat en adults. Segons la Federació Internacional de Diabetis i 
l'Organització M undial de la Salut (OM S), el sobrepès i l'obesitat que pateixen els menors estan cada 
vegada més vinculats a la diabetis tipus 2, fins a fa poc considerada diabetis d'adult perquè requereix, 
perquè aparegui, un excés de pes perllongat. 

El creixement de l'obesitat —i les malalties que en deriven— té a veure amb el sedentarisme però, 
sobretot, amb els hàbits alimentaris dolents. Aquests hàbits produeixen obesitat, no només per 
sobrealimentació, sinó també per un excés de carn, greix, sal i sucre, en detriment de pa, peix, llegum, 
fruita i vegetals. Els aliments frescs i cuinats a casa es substitueixen, cada cop més, per aliments 
industrials, precuinats, amb conservants i additius. No esmorzar, no prendre fruita i verdura 
diàriament, beure refrescs en lloc d'aigua i menjar llaminadures i l'anomenat menjar escombraria [3], 
perjudica la salut i augmenta l'obesitat. 

La OM S recomana que, en una dieta de 2.000 calories (per a un adult), la proporció de sucre no ha de 
superar els 30-50 grams diaris. No obstant això, no diu a la població que una llauna de Coca-cola o 
altres refrescs — com les begudes per a esportistes— conté 35 g. de sucre, que supera per si sola la 
dosi mínima, i que no aporta cap tipus de nutrient. L'Acadèmia Americana de Pediatria ha alertat del 
risc del consum de begudes ensucrades. L'organisme metabolitza fins a 100 g. de sucre al fetge, i 200 
g. als músculs. La resta es transforma en greix. Un estudi de la dieta de la població escolar als EUA va 
demostrar que una llauna diària de beguda ensucrada incrementava el risc d'obesitat infantil en un 
60%. L'augment de cèl·lules grasses és difícil de combatre a aquesta edat perquè la restricció calòrica 
necessària per eliminar aquestes cèl·lules, podria afectar-ne el desenvolupament. El 30% dels infants 
obesos acaben sent adults obesos. 

Nens, adolescents i joves són l'objectiu primordial de les pressions publicitàries [4] de les 
multinacionals de menjar escombraria. Aquesta pressió degrada els seus hàbits alimentaris en una 
etapa d'aprenentatge per a tota la vida. M cDonalds i Coca-cola fa més de cinquanta anys que ataquen 
la cultura i la sobirania alimentària dels pobles per imposar el seu menjar i la seva beguda 

escombraries. Fins ara ningú no ha obligat aquestes empreses a informar dels perills que els seus 
productes suposen per a la salut. Per contra, amb el nombre d'establiments i les vendes d'aquestes 
multinacionals creixen, també, l'obesitat i la diabetis dels nostres infants, així com les malalties 
cardiovasculars en les etapes posteriors de la seva vida. 

L'any 2005, el govern espanyol va presentar l'Estratègia NAOS [5] com a desenvolupament de les 
recomanacions de la OM S [6] per combatre aquesta epidèmia. L'Estratègia assenyalava la importància 
de prevenir els hàbits alimentaris perjudicials en les edats més primerenques, i que calia aplicar les 
mesures que cada estat considerés més apropiades. Però aquesta política no es dóna per assabentada 
de la relació, suficientment demostrada, entre l'obesitat i el consum dels productes d'aquestes 
multinacionals. Per contra, nega expressament aquesta responsabilitat: «És important ressaltar que el 
sedentarisme i el dèficit de despesa energètica, provocats per les noves pautes i hàbits de conducta de 
la nostra societat moderna, juguen un paper principal en l'augment de l'obesitat i la sobrecàrrega i no 
cap responsabilitzar aquest problema a la indústria espanyola d'alimentació i begudes, ni a productes 
alimentaris concrets o a la publicitat». 

El Govern empra l'Estratègia NAOS per protegir els interessos de les empreses responsables del 
creixement de l'obesitat, la diabetis i les malalties cardiovasculars. No avalua els mals que l'expansió 
del menjar i la beguda escombraries produeix entre la població, en particular en infants i adolescents. 
No alerta sobre els riscs de la continuïtat d'aquest model de consum. No promou la sensibilització 
sobre la necessitat de no consumir aquests productes. No en prohibeix la venda en les escoles, tal com 
han sol·licitat la Societat Espanyola per a l'Estudi de l'Obesitat i la Societat Espanyola de Endocrinologia 
i Nutrició. No pren cap d'aquestes mesures, dirigides al centre del problema, perquè això provocaria 
enfrontaments amb les multinacionals. L'Estratègia NAOS és un simulacre de polítiques en defensa de 
la seguretat alimentària perquè tot continuï igual. Propicia «Codis voluntaris de Bona Conducta» per a 
les empreses alimentàries, que només serveixen per llimar els aspectes més agressius de la publicitat 
dirigida ds menors de 12 anys. També estableix convenis amb les multinacionals de l'alimentació 
escombraria perquè rentin la seva imatge, mostrant-los com a benefactors dels més desfavorits i a 
través de campanyes que incentiven l'esport. En aquestes campanyes les multinacionals ens recorden, 
cínicament, els beneficis d'una dieta sana, al mateix temps que ens oculten els mals que els seus 
productes ocasionen a la nostra salut. 

Pilar Galindo 

Font: www.LaFabrica.cat 
Notes: 

[1] Font: Internacional ObesityTaskForce: Força de Xoc Internacional contra l'Obesitat. 

[2] Es considera obesitat, per a una persona adulta, quan l'índex de massa corporal (IM C) és igual o superior a 30. L'IM C ésel 
quocient entre el pes (en kg) i el quadrat de l'alçària (en metres). Es considera sobrepès, per a una persona adulta, quan el 
IM C és igual o superior a 25. Font: Societat Espanyola per a l'Estudi de l'Obesitat. 

[3] M enjar escombraria és el conjunt d'aliments d'alt contingut en sucre i grasses i de baix cost econòmic que es venen en 
establiments de menjar ràpid. 

[4] Tant els adolescents i joves, com els sectors socials de baix poder adquisitiu són més vulnerables a l'associació entre la 
pressió publicitària i el baix preu del menjar escombraria. 
[5] NAOS: Nutrició, Activitat Física i Prevenció de l'Obesitat 

[6] Veieu OM S. «Informe sobre Salut en el món 2002: Reduir els riscs i promoure una vida sana». 

El Casal 3 voltes rebel torna a obrir. Cada Dissabte de 18h a lh. C) Argullós, 103. 

AGENDA 

• Concert: Gran Teatre 
Amaro. 15-05-2009 a les 
22h. Ateneu popular de 
9barrís. 6 Euros. 

• Àgora: Defensem-nos 
davant la crisis 16-5-2009 a 
les ll:30h a la pl. 
Lluchmajor. 

• Concert: Cecilias i indira. 16- 
05-2009 a les 22h a Can 
Basté. Gratuït. 

• Concert per l'autogestió 
dels joves d'Ara 9barris: 
Poca Broma, manproject 
sound system +1 grup. 22- 
05-2009 a les 22:30h al 
CCCan Basté 

• Presentació del DIARI DE IA 
FESTA MAJOR 2009. 23-05- 
2009 a les 20ha la pl. Àngel 
Pestana. 

• CINE: Palestina, realitat o 
ficció? Passi del film 
Domicili privat. 28-5-2009 a 
les 21:30 h. Can Basté. 

• Concert: la Banda trapera del 
Rio. 13-05-2009 api. 
Catalunya de Cornellà. Gratis. 

Més esdeveniments: Consulta 
http://nash.upc.es/adhd/calend 
ari.php 



VINYETES 




